Diari Oficial de la Generalitat Valenciana


Sumari del DOGV 3544, del 22-07-1999 (1999/6329)

RESOLUCIÓ d'1 de juliol de 1999, de la Universitat de València, per la qual es fa oferta pública d'una plaça d'operador informàtic d'aquest organisme, amb contracte laboral eventual. (Projecte: Edició i publicació en suport informàtic de la Bibliografia espanyola d'història de la ciència i de la tècnica (1988-1998).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3544

Data del DOGV
:   22-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6329


Data del document
:   01-07-1999

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * informàtica
    * universitat

RESOLUCIÓ d'1 de juliol de 1999, de la Universitat de València, per la qual es fa oferta pública d'una plaça d'operador informàtic d'aquest organisme, amb contracte laboral eventual. (Projecte: Edició i publicació en suport informàtic de la Bibliografia espanyola d'història de la ciència i de la tècnica (1988-1998). [1999/X6329]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3 de la Llei de Reforma Universitària, fa oferta pública d'una plaça operador informàtic d'acord amb les bases següents:
  
1) Denominació del lloc de treball:
  
Operador informàtic.
  
2) Classificació del lloc de treball:
  
Grup C
  
Complement de destinació: 16
  
Complement específic: E019
  
3) Objecte i període:
  
Disseny d'una base de dades bibliogràfica.
  
Edició del repertori.
  
Elaboració del programa d'exportació de dades.
  
La durada del contracte estarà vinculada a la durada del projecte i la disponibilitat de pressupost.
  
4) Jornada de treball
  
20 hores setmanals.
  
5) Perfil de la plaça:
  
Operador informàtic.
  
6) Requisits dels aspirants:
  
Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'Accés a Determinats Sectors de la Funció Pública dels Nacionals dels Altres Estats Membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
Tenir complerts 18 anys el dia en què finalitze el termini de presentació de sol·licituds.
  
Formació professional o equivalent.
  
Coneixement dels llenguatges de programació DBASE, ACCES, i de programes de base de dates WORD.
  
Experiència en el uso de base de dates bibliogràfiques.
  
No estar inhabilitat per a l'exercici de funcions públiques.
  
No haver estat separat mitjançant expedient disciplinari de qualsevol administració o treball públic.
  
7) Mèrits preferents:
  
Coneixement d'idiomes.
  
8) Sistema selectiu de la plaça:
  
Valoració del currículum dels aspirants (d'acord amb el barem que figura a l'annex II).
  
Entrevista amb el tribunal.
  
9) Comissió Avaluadora:
  
La Comissió Avaluadora és la que figura a l'annex III d'aquesta convocatòria.
  
Els membres d'aquesta Comissió hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El/la president/a podrà sol·licitar als membres de la Comissió una declaració expressa de no trobar-se en les circumstàncies fixades als articles esmentats.
  
La Comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació de la Comissió s'ajustarà en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10) Presentació d'instàncies:
  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baix), en el termini de 10 dies hàbils a partir de l'endemà de la seua publicació en el DOGV.
  
Cal tenir en compte la resolució del Rectorat de la Universitat de València, d'1 de juny de 1999 (DOGV de 25 de juny de 1999), per la qual es declara inhàbil el mes d'agost pel que fa als terminis de presentació de sol·licituds o al·legacions.
  
En el cas que el termini de presentació s'inicie i no acabe en el mes de juliol, s'interromprà el dia 1 d'agost de 1999 i el seu còmput es reprendrà l'1 de setembre del mateix any. Si aquesta resolució es publica en el mes d'agost, el termini començarà l'1 de setembre.
  
Així mateix, cal presentar certificats acarats de tots els requisits i mèrits que es fan constar al currículum.
  
Cal presentar una còpia del Document Nacional d'Identitat.
  
11) Sol·licituds:
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (c/ de l'Antiga Senda de Senent, 11, 3a planta).
  
12) Norma final:
  
Contra aquesta resolució, que exhaureix la via administrativa, es pot interposar potestativament un recurs de reposició, en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos comptadors des de l'endemà de la seua notificació.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 1 de juliol de 1999.- Per delegació (DOGV de 26 de febrer de 1999), el vicerector d'Organització Administrativa: Lluís Guia i Marín.
  
Annex I
  
Instància
  
Dades personals
  
PRIMER COGNOM SEGON COGNOM
  
NOM DATA DE NAIXEMENT
  
DNI TELÈFON ADREÇA
  
LOCALITAT/COMARCA O PROVÍNCIA
  
Dades del lloc de treball sol·licitat:
  
DENOMINACIÓ DEL LLOC DE TREBALL: Operador Informàtic.
  
(Projecte: Edició i publicació en suport informàtic de la Bibliografia espanyola d'història de la ciència i de la tècnica (1988-1998).
  
CLASSIFICACIÓ: C16 € E019
  
DEMANE l'admissió en el concurs públic per a cobrir una plaça d' operador informàtic, convocat per resolució de data 1 de juliol de 1999.
  
La persona interessada,
  
València, , d de 1999
  
Annex II
  
Barem
  
Anys de servei prestats en les diferents Administracions Públiques: fins a 0,5 punts per any, amb un màxim de 2 punts.
  
Titulacions acadèmiques i cursos de formació:
  
Titulació acadèmica superior a la necessària per a accedir a la plaça: fins 0'5 punts.
  
Cursos de formació i perfeccionament: fins a 1 punt.
  
Cursos de valencià: fins a 0,5 punts.
  
Mèrits preferents, experiència prèvia i coneixements concrets: fins a 4 punts.
  
Entrevista: fins a 2 punts. El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
Annex III
  
Comissió avaluadora titular
  
President: José Luis Fresquet Febrer, professor de l'Institut d'Història de la Ciència i Documentació López Piñero.
  
Vocals: Mª Luz López Terrada, investigadora de l'Institut d'Història de la Ciència i Documentació López Piñero.
  
Dos representants del Comitè d'Empresa.
  
Secretària: Lucía Echevarría Gil, cap del Servei d'Investigació.
  
Comissió avaluadora suplent
  
President: José Ramón Bertomeu Sánchez, professor de l'Institut d'Història de la Ciència i Documentació López Piñero.
  
Vocals: Julia Osca Lluch, investigadora de l'Institut d'Història de la Ciència i Documentació López Piñero.
  
Dos representants del Comitè d'Empresa.